銘詩一首
作者：劉克莊
朝代：宋

paragraphs: 眼如電，十年讀。
腹如櫛，三冬足。
昔池上，賡黄鵠。
今田間，叱黄犢。
耕谷口，廬汾曲。
潔去就，免殆辱。
余先人，奮白屋。
忠孝家，文章籙。
修名遠，大運促。
藐諸孤，忝似續。
既顯庸，亦老宿。
如毛德，如天福。
郭之東，溪之北。
百弓地，十圍木。
樂哉丘，吾所卜。
漢趙岐，唐杜牧。
皆自銘，不它屬。
雖短章，頗實錄。